Београдски синдикат

**«Београдски Синдикат»** (, *Бялградзкі сындыкат*) — сэрбскі гіп-гоп гурт, што існуе з 1999 року. Складаецца з 11 удзельнікаў.

## Гісторыя
Афіцыйна датаю заснаваньня лічыцца 21 сакавіка 1999, калі гурт упершыню выступіў ў клюбе КСТ. Паўстала ў выніку зьліцьця рэп-камандаў «Ред Змаја» ды «ТУМЗ», а таксама далучэньня выканаўца Flex. На першапачатковым этапе выступы адбываліся ў невялікіх клюбах. Зь цягам часу каманда пачала больш сур’ёзную працу дзякуючы далучэньню Шэфа Сале. 2000 року пачаўся выпуск першых дыскаў зь песьнямі гурту. Тым жа рокам «Синдикат» выступіў на фэсьце ў Нові Садзе, а напрыканцы року выпусьціў першы сынґл «Дивлина» (). Празь некалькі месяцаў выйшаў другі сынґл «БС! БС!», і абедзьве песьні сталі гітамі. У траўні 2001 року гурт выступіў на музычным фэсьце ў Нансі, а праз кілька тыдняў даў канцэрт у Бялградзе на пляцы Рэспублікі. Улетку быў зьняты відэакліп на песьню «Дивлина», рэжысэрам якога стаў Дола Ізногуд. У лістападзе быў скончаны збор матэрыялў для альбому «БСССТ… Тишинчина!», які выйшаў у пачатку 2002 року.

Пасьля выйсьця першага альбому каманда дала канцэрты ў Бялградзе й Нові Садзе, а напрыканцы арґанізавала ґастролі па краіне. У верасьні 2002 року быў выпушчаны трэці сынґл «Говедина» (), які атрымаў скандальную вядомасьць. У ім высьмейвалась палітычная вярхушка Сэрбіі, і пра кожнага палітыка было згадана хоць бы ў адным радку. Праз рок Шкаба, фронтмэн гурту, выпусьціў сольны альбом «Сам», у той час як «Синдикат» пачаў запісваць другі альбом. 2004 року ў гурт прыйшоў Аляксандар Протыч, які перапрацаваў некалькі песень, дадаўшы туды кілька электронных сэмплаў. 2005 року выйшаў другі альбом «Сви заједно» ().

Канцэрты праходзілі зь вялікім посьпехам, і натхненны гэтым гурт выпусьціў некалькі кліпаў на песьні «Алал вера» (), «Ја у животу имам све» () ды «Део прошлости» (). Тым часам Шкаба выпусьціў яшчэ адзін сольны альбом «PVO». У 2006 годзе выходзіць яшчэ адзін сынґл гурту «Они су», у запісе якога прыняў удзел DJ Iron. Сынґл зноўку выклікаў масавы рэзананс у супольнасьці — у песьні іншасказальна апісвалася цяжкае становішча краіны, а таксама крытыкаваўся ўрад. На песьню быў зьняты і кліп.

Да пачатку чэмпіянату Эўропы па водным поле выйшла песьня «Ми смо та екипа» (), якая стала афіцыйным гімнам зборнае Сэрбіі ня толькі па водным поле, але й па футболе. Пасьля чэмпіянату Эўропы быў адзьняты кліп, у якім прысутнічалі відэафраґмэнты гульняў зборнае Сэрбіі й яе сустрэчы ў Бялградзе (сэрбы сталі чэмпіёнамі Эўропы). 2007 року Шэф Сале выпускае свой сольны альбом «Први удар» (), а Шкаба выпускае цягам трох наступных рокаў «Ремек Дело» (), «Десет дина гласа на матрици» () й «Музика за демонстрације» (). 8 лютага 2009 гурт eпершыню выступіў у Расеі, даўшы канцэрт у маскоўскім клюбе «Точка».

У верасьні 2009 року на альбоме расейскага гурту «25/17» «Только для своих» () выходзіць сумесны трэк «Синдиката» з гэткімі рэп-выканаўцамі, как, уласна, «25/17», а таксама «ГРОТ» ды D-Man 55 «Мы победим!» (). Ён быў запісаны, як адзначыў Андрэй Бледны, удзельнікам гурту «25/17», у рамках расейска-сэрбскага сяброўства.

2010 року выйшаў альбом «Дискретни хероји» (). 28 красавіка 2012 року гурт выступіў з канцэртам на Бялградзкай Арэне. Кілька дзён пасьля выйшаў сёмы альбом «Бесконачно» ().

## Склад
# Блажа «Жобла» Вуёвіч
# Огнен «Огі» Янкавіч
# Марка «Дэда» Джурыч
# Дарка «Дарэ» Мар’янавіч
# Бошка «Шкаба» Чыркавіч
# Джорджэ «Джола-Джола» Ёванавіч
# Уладзімер «Дайс» Чорлука
# Феджа «MC Flex» Дымавіч
# Аляксандар «Шэф Сале» Караджынавіч
# Аляксандар «Прота» Протыч
# Стэфан «DJ Iron» Новавіч
# Остая «Льяксе» Лазаравіч

## Дыскаґрафія
* Гистро (1998) 
* БСССТ… Тишинчина! (2002)
* Говедина (2002) 
* Сви заједно (2005)
* Они су (2006)
* Дискретни хероји (2010)
* Синдикално пролеће (2016)

## Узнагароды й намінацыі

## Крыніцы

## Вонкавыя спасылкі
* Афіцыйны сайт гурту

Катэгорыя:Сэрбскія музычныя гурты